നമസ്തേ പ്രിയ മിത്രമേ നരേന്ദ്ര മോദിയുമായി സംസാരിച്ചതിന് പിന്നാലെ ഹിന്ദിയില് ട്വീറ്റ് ചെയ്ത് ഫ്രഞ്ച് പ്രസിഡന്റ് ന്യൂഡല്ഹി: പ്രധാനമന്ത്രി നരേന്ദ്ര മോദിയുമായി സംസാരിച്ചതിന് പിന്നാലെ ഹിന്ദിയില് ട്വീറ്റ് ചെയ്ത് ഫ്രഞ്ച് പ്രസിഡന്റ് ഇമ്മാനുവല് മാക്രോണ്. ഇന്തോപസഫിക് മേഖലയിലെ സഹകരണത്തെക്കുറിച്ചാണ് നരേന്ദ്ര മോദിയും ഇമ്മാനുവല് മാക്രോണു തമ്മില് ഫോണില് സംസാരിച്ചത്. ഇന്തോ പസഫിക് മേഖലയെ സഹകരണത്തിന്റെ മേഖലയാക്കാന് തങ്ങള് പ്രതിജ്ഞാബദ്ധരാണെന്ന് ഇമ്മാനുവല് മാക്രോണ് ട്വീറ്റ് ചെയ്തു. നമസ്തേ പ്രിയ കൂട്ടാളി, നമസ്തേ പ്രിയ മിത്രമേ എന്ന് ഹിന്ദിയില് അഭിസംബോധന ചെയ്തുകൊണ്ടാണ് മാക്രോണിന്റെ ട്വീറ്റ് ആരംഭിക്കുന്നത്. നരേന്ദ്ര മോദിയുമായി ഔദ്യോഗിക സംഭാഷണം നടത്തിയതായും ഇന്ത്യയും ഫ്രാന്സും തമ്മിലുള്ള തന്ത്രപരമായ പങ്കാളിത്തത്തിന്റെ പ്രാധാന്യം ഊട്ടിയുറപ്പിച്ചതിന് നന്ദി അറിയിക്കുന്നുവെന്നും അദ്ദേഹം പറഞ്ഞു. ഇനിയും ഇന്ത്യയുമായി ഈ ബന്ധം തുടരുമെന്നും അദ്ദേഹം ട്വിറ്ററില് കുറിച്ചു. ഫ്രഞ്ച് പ്രസിഡന്റു് ഇമ്മാനുവല് മാക്രോണുമായി ഫോണിലൂടെ സംസാരിച്ച വിവരം പ്രധാനമന്ത്രി നരേന്ദ്ര മോദിയും സ്ഥിരീകരിച്ചിട്ടുണ്ട്. അഫ്ഗാന് വിഷയത്തെക്കുറിച്ചും ഇരുനേതാക്കളും ചര്ച്ച നടത്തിയെന്ന് നരേന്ദ്ര മോദി അറിയിച്ചു.